Pas je u vlasništvu muškarca, ujedno i oca napadnutog dječaka, a zašto se napad dogodio još nije poznato.

Kako ekskluzivno doznajemo, dogodio se novi napad argentinskog psa (dogo argentino). Ni nepunih tjedan dana nakon što se u Repašu dogodila strašna situacija, slična stvar, ali izgleda manjih razmjera dogodila se u Ferdinandovcu u Ulici Laz.

Ono što povezuje slučaj u Repašu i Ferdinandovcu jest ista pasmina, potvrđeno nam je iz PU Koprivničko-križevačke.

Kako nam kažu sumještani, prije više od sat vremena došlo je do napada argentinskog psa na 15-godišnjeg dječaka. Pas ga je ugrizao za lice, a hitna pomoć i policija odmah su pozvani, kao i veterinarska služba.

Pas je u vlasništvu muškarca (35), ujedno i oca napadnutog dječaka, a zašto se napad dogodio još nije poznato. Napad se dogodio u dvorištu obiteljske kuće za vrijeme dok je pas bio svezan na lancu.

Pas je oko 20.50 sati iz dvorišta odvezen vozilom Ottove kućice.

Glasnogovornica PU Koprivničko-križevačke potvrdila je kako je dječak lakše ozlijeđen i pušten na kućnu njegu.

Argentinska doga ugrizla dječaka Argentinska doga ugrizla dječaka, ustanovljene ozljede lakše prirodeOpširnije: https://epodravina.hr/novi-napad-psa-argentinska-doga-napala-i-ugrizla-djecaka-za-lice-u-ferdinandovcu-hitna-i-policija-na-mjestu-dogadaja/ Gepostet von Epodravina.hr am Mittwoch, 27. März 2019